**З А П И С Н И К**

од 19-та седница на Советот на ОпштинаАеродром, одржана на 02.12.2022 година со почеток во 16:30 часот, во просториите на ОпштинаАеродром

Присутни:

|  |  |
| --- | --- |
| 1. Дејан Митески | 17.Сузана Делева |
| 2. Милка Тримчевска | 18.Томче Ѓуровски |
| 3. Стефан Синадиновски | 19. Љупчо Недески |
| 4. Љупчо Ацковски | 20. Даниел Самарџиски |
| 5. Сузана Павловска | 21. Александра Петковска Николовска |
| 6. Оливер Миланов | 22. Миле Климоски |
| 7. Антонио Петковски | 23. Дарко Масларковски |
| 8. Маријана Столевска Тасиќ | 24. Горан Костовски |
| 9. Станислав Николовски | 25. Сања Несторовска Лазарова |
| 10.Лидија Стаменкова | 26. Дејан Ристовски |
| 11.Бошко Петковски | 27. Благица Сековска |
| 12Валерија Анастасова |  |
| 13. Васе Канзуров |
| 14. Елена Мургоска Митреска |
| 15. Милутин Ристески |
| 16. Вангелина Мојаноска |

Присутни се и претставници од Општинската администрација.

Претседателот Дејан Митески, ја отвори седницата на Советот на Општина Аеродром и констатира дека на седницата присуствуваат мнозинство членови на Советот и Советот може полноважно да одлучува.

Претседателот отвори расправа по однос на Записникот од 18-та седница на Советот.

Бидејќи никој друг не побара збор Претседателот го стави на гласање Записникот.

**ГЛАСАА: ЗА – 22 советници ПРОТИВ –нема ВОЗДРЖАНИ- нема**

Се констатира дека записникот е усвоен.

Претседателот отвори расправа по однос на дневниот ред и извести дека се доставени предлог точки за дополнување на дневниот ред од страна на Градоначалникот:

1.Предлог-одлука за давање согласност на Одлука за избор на проектни активности од Програмата за култура во делот на проекти од јавен интерес од средствата на Буџетот на Општина Аеродром (Јавен оглас за реализација и финансирање на „Дромфест“ , „Винодром“ и „Базарфест“)

2.Предлог-програма за дополнување на Програмата за одбележување на значајни настани и истакнати личности со спомен-обележја во Општина Аеродром

3.Предлог-одлука за дополнување на Одлуката за подигање спомен обележје на загинатиот граничен полицаец Игор Драганов

**Советничката Благица Сековска** се јави за збор и предложи точка на дневниот ред која што треба да гласи-барам од Советот и од Градоначалникот да се произнесе со осуда за насилството кое се изврши на еден од Советниците на Советничката група на Политичката партија Левица. Советничката е разочарана што Градоначалникот не излезе со осуда на насилството, иако кога беше приведен Никола Никовски наречен Боем кој што го обвинува нашиот Советник, Градоначалникот излезе и се заложи дека е невин. Советничката им се обрати на Советниците каде што им напомена дека ако дозволат ова насилство да помине без нивна никаква реакција, за насилство кое е предизвикано поради зборови од говорницата на Советот кој што ги искажал Советникот Дарко Масларковски со цел заштита на жителите од тој дел на Аеродром, ако доволите такво насилство утре било кој од вас може да биде жртва. Советничката инсистира точката да се стави на дневен ред или да се изгласа дека они оштро се спротиставуваат против било какво насилство. Советничката очекува од соодветните служби да реагираат ако Општината има било каква надлежност и од Полициската станица на Општина Аеродром која што е под ингеренција на оваа Општина.

**Градоначалникот Тимчо Муцунски** даде објаснување на Советничката Благица Сековска каде што напомена дека добро е кога работиме во Совет, Општина и во било која друга Институција во Државата да ги познавааме правилата и законите. Во дадениов случај како што Советничката напомена почнало според нејзе од едно обраќање од страна на Советникот Дарко Масларковски. Градоначалникот напомена дека го осудува секое насилство што се случува на територија на Општина Аеродром и на територија на цела Држава и ги повика службите кои што се одговорни за тоа, во дадениов случан Министерството за внатрешни работи што поскоро да постапат и да го разрешат наведениот случај. Градоначалникот нотираше на една невистина која што беше кажана на говорница, а тоа е дека под надлежост на Општината е секторот за внатрешни работи кој всушност е под надлежност на Министерството за внатрешни работи на Република Македонија и повика и тој случај и сите минати и идни случаи поврзани со насилство да се решат. Градоначалникот напомена дека веројатно ќе има можност понатаму да се разговара за сите детални забелешки, сериозни навреди од Советници кои што се пуштени кон него и за целокупните процедури, за надлежноста на Град Скопје и за Општина Аеродром каде што Градоначалникот е подготвен да им помогне бидејќи процедурите кои што не ги познаваат подготвен е да им помогне да ги научат за тоа кој што смее, а кој што не смее да направи, бидејќи во оваа Држава треба да воспоставиме систем. Градоначалникот апелираше до Советниците да имаат свест, сите во просторијата се еднакви и се избрани од граѓаните, што значи одговорност кога ќе се објавува нешто од наши профили по социјалните медиуми треба да бидеме свесни тоа што го објавуваме, дали ќе се пуштиме во живо или дали ќе напишеме некој коментар, тој коментар може да го гледа некое дете во 8-мо одделение и ако тоа дете гледа навреди, клевети и физички напади каков пример се поставува. Ние во политиката треба да претставуваме пример за однесување, бидејќи во оваа сала сме имале многу дискусии и многу различни ставови, но барем до сега сме имале минимално ниво на почит едни кон други, а во последните денови тоа што јас го видов од обраќање спрема мене е огромен број навреди и закани. Градоначалникот напомена дека он ниту навредил, ниту се заканил на некој и без никаков сомнеж осудува секаков вид на насилство.

**Советничката Благица Сековска** се јави на реплика и напомена дека оговара само за нејзините постапки и изјави без разлика дали се тука или на социјалните мрежи. Она што на Советничката и сметаа е моментот што Градоначалникот не излезе со осуда како што излезе во случката со Никола Никовски наречен Боем. Советничката напомена дека реакцијата на Советникот Дарко Масларковски беше против узурпација на јавниот простор , всушност нашата работа како Советници е да се бориме за граѓаните. Реакцијата на Советникот Масларковски беше по барање на граѓанин од таа зграда и ние како Советници секогаш сме тука да излеземе во пресрет на барањата од граѓаните. Советничката напомена дека можеби не ги знае процедурите бидејќи не е правник, но полициската станица во Општина Аеродром е под некаква ингеренција на Општината со самото тоа што поднесува извештаи тука.

**Советникот Дарко Масларковски** се јави за збор каде што побара да се стави точката Советнички прашања на дневен ред.

**Советникот Горан Костовски** се јави за збор и напомена дека Советничката група на Левица ќе симулираат кафетерија во Советот за да можат Советниците да го осетат немирот кој што го чувствуваат жителите на зграда Видое Смилевски-Бато.

**Претседателот на Совет Дејан Митески** по постапката од Советничката група на Левица даде 10 минутна пауза.

По 10 минутната пауза бидејќи никој не побара збор, Претседателот го заклучи претресот по однос на дополнителните точки и ги стави истите на гласање.

**Предлог-одлука за давање согласност на Одлука за избор на проектни активности од Програмата за култура во делот на проекти од јавен интерес од средствата на Буџетот на Општина Аеродром (Јавен оглас за реализација и финансирање на Дромфест Винодром и Базарфест)**

**ГЛАСАА: ЗА – 18 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-програма за дополнување на Програмата за одбележување на значајни настани и истакнати личности со спомен-обележја во Општина Аеродром**

**ГЛАСАА: ЗА – 19 советници ПРОТИВ – нема ВОЗДРЖАНИ- нема**

Се констатира дека предлогот е усвоен.

**Предлог-одлука за дополнување на Одлуката за подигање спомен обележје на загинатиот граничен полицаец Игор Драганов**

**ГЛАСАА: ЗА – 20 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Претседателот го стави на гласање предлогот на Советничката Благица Сековска во форма Изјава за осуда на насилството врз Советникот Дарко Масларковски**

**ГЛАСАА: ЗА – 5 советници ПРОТИВ –нема ВОЗДРЖАНИ- нема**

Се констатира дека предлогот не е усвоен

**Претседателот го стави на гласање предлогот на Советникот Дарко Масларковски за дополнување на дневниот ред со точката Советнички прашања.**

**ГЛАСАА: ЗА – 5 советници ПРОТИВ –нема ВОЗДРЖАНИ- нема**

Се констатира дека предлогот не е усвоен

**Советникот Горан Костовски** се јави за збор и напомена бидејќи не беа изгласани нивните дополнителни точки, Советничката група на Левица ќе ја напушти седницата на Советот.

**Претседателот го стави ва гласање дневниот ред со дополнувањето.**

**ГЛАСАА: ЗА – 22 советници ПРОТИВ –нема ВОЗДРЖАНИ- нема**

Се констатира дека дневниот ред да 19-та седница е усвоен

**Се премина на точките од дневниот ред**

**1-ва точка-** **Предлог-одлука за давање согласност за измена и дополнување на Статутот на ООУ „Ѓорѓија Пулевски“-Општина Аеродром**

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека одлуката е усвоена.

**2-ра точка-Предлог-одлука за давање на трајно користење на движни ствари(интерактивни табли и друга ИКТ опрема)**

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

Се констатира дека Одлуката е усвоена

**3-та точка**-**Предлог-одлука за воспоставување на меѓуопштинска соработка помеѓу Општина Аеродром и Општина Центар-Скопје за вршење работи од областа на градежната инспекција**

Бидејќи никој не побара збор претресот беше заклучен и точката беше ставена на гласање.

**ГЛАСАА: ЗА – 22советници ПРОТИВ – нема ВОЗДРЖАНИ- нема**

Се контатира дека Одлуката е усвоена.

**4-та точка од дневниот ред** –. **Предлог-одлука за измена на Одлука за формирање на Општински совет за социјална заштита на Општина Аеродром**

Претставник од надлежната комисија Милка Тримчевска се произнесе по однос на точката и напомена дека се комплетира Општинскиот Совет за социјална заштита со уште еден член од страна на меѓуопштинскиот центар за социјални работи на Град Скопје од кој е предложена Марија Рамаданова.

Бидејќи никој не побара збор точката беше ставена на гласање

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**5-та точка** **од дневниот ред – Предлог-решение за престанок на мандатна претставник во Училишниот одбор на ООУ “Ѓорѓија Пулевски” на Општина Аеродром**

Претставник од комисијата Милка Тримчевска се произнесе по однос на точката и напомена дека по барање од училишниот одбор од основното училиште Ѓорѓија Пулевски по дадена одставка на Саветка Дончева Антовски, усвоено е нивното барање за престанок на нејзиниот мандат.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена.

**6-та точка** – **Предлог-одлука за именување на претставник од Општина Аеродром во Училишниот одбор на ООУ “Ѓорѓија Пулевски” на Општина Аеродром**

Претставник од надлежната комисија Милка Тримчевска се произнесе по однос на точката и напомена дека по однос на оваа точка беше предложено лицето Елена Ѓошевска Стојановска овластен Инспектор за животна средина како претставник од основачот за член за училишниот одбор во Општинското основно училиште “Ѓорѓија Пулевски

Бидејќи никој не побара збор, одлуката беше ставена на гласање.

**ГЛАСАА: ЗА – 14 советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**7-ма точка** **- Предлог-одлука за исплата на еднократна парична помош по однос на поднесени поединечни барања од областа на социјалната заштита**

**Советникот Милутин Ристески** се јави за збор каде што извести дека на ден 30.11 беше одржана заедничката комисија за социјална заштита, заштита на деца и здравствена заштита и комисијата за финансирање, буџет и локален економски равој каде што беа разгледани вкупно 69 барања за еднократна парична помош. Комисијата одлучи со заклучок да му предложи на Советот на 23 да им се додели парична помош во висина од 3.500 денари, овде се работи за болести од рак и други болести, а на уште 15 барања беа разгледани и беше одлучено да се предложи на Советот на овие лица да им се додели по 6.500, овде се работи исто за болест но за деца и уште 29 барања кои што беа одбиени поради некомплетна документација. Советникот нагласи дека по одржаниот состанок на комисијата беше информиран од страна на службите дека до Општината беше поднесено барање од граѓанин, односно вработена во Општина Аеродром која што има потреба од итна операција. Советникот предложи да се вметне и ова барање како одобрено да и се додели сума од 3.500 денари.

**Претседателот го заклучи претресот и Предлог-одлуката заедно со предложената дополна од страна на Претседателот на комисијата беше ставена на гласање**

**ГЛАСАА: ЗА – 22 советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**8-ма точка** - **Предлог-програма за измена и дополна на Програма (Ј) Комунални дејности на подрачјето на Општина Аеродром за 2022 година**

**Претседателот на Совет извести дека има измена во насловот на точката што наместо измена и дополна на програмата Ј гласи само измена на програмата.**

Бидејќи никој не побара збор точката беше ставена на гласање

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

Се констатира дека Програмата е усвоена.

**9-та точка од дневниот ред** - **Предлог-одлука за одобрување на дополнителни финансиски средства на основни училишта на територија на Општина Аеродром**

Претседателот на Совет напомена дека согласно забелешките од координацијата доставен е корегиран предлог од страна на основните училишта од страна на барањата и потребите за овие средства и истите се за ангажирање на дополнителен технички персонал.

**За збор се јави Советникот Милутин Ристески** и побара објаснување од Општинската администрација за каков дополнителен технички персонал се работи, дали се тоа луѓе кои што работат во училиштата па треба да им се стечени договорите, дали се работи за хигиеничари бидејќи по барањето од училиштето само е наведена сумата

Претставник од Општинската администрација даде образложение.

Бидејќи никој друг не се јави за збор претресот беше заклучен и точката беше ставена на гласање.

**ГЛАСАА: ЗА – 15советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**10-та точка**-**Предлог-** **Предлог-одлука за измена на распоредот на средствата во Буџетот на Општина Аеродром за 2022 година**

Бидејќи никој не побара збор, претресот беше заклучен и точката беше ставена на гласање.

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**11-та точка- Предлог-одлука за давање согласност на Одлука за избор на проектни активности од Програмата за култура во делот на проекти од јавен интерес од средствата на Буџетот на Општина Аеродром (Јавен оглас за реализација и финансирање на Дромфест Винодром и Базарфест)**

Претставник од Општинската администрација ги запозна Советниците со постапката.

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

Се констатира дека Одлуката е усвоена

**12-та точка- Предлог-програма за дополнување на Програмата за одбележување на значајни настани и истакнати личности со спомен-обележја во Општина Аеродром**

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека Програмата е усвоена

**13-та точка- Предлог-одлука за дополнување на Одлуката за подигање спомен обележје на загинатиот граничен полицаец Игор Драганов**

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека Програмата е усвоена

Дневниот ред беше исцрпен.

Со тоа заврши 19-та седница на Советот на Општина Аеродром.

Претседател на Совет

на Општина Аеродром

Дејан Митески